《壮蒋叔英冒夜偕周自正谢振卿登飞云顶》
明代·湛若水

薄暮师归不肯从，昏黑七圣皆迷踪。久倚门闾望不至，恐陷虎口蚺腹中。

岂知壮志直前去，穿贯兽穴飞云峰。三生笑坐三生石，眼轻四百归鸿蒙。

蒋生蒋生真士雄，踏碎五岳成虚空。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。